**RÁMCOVÁ DOHODA**

**o poskytovaní služieb zodpovednej osoby**

uzatvorená v zmysle § 269 ods. 2 zákona č. 513/1991 Zb. Obchodný zákonník v platnom znení (ďalej len „**Obchodný zákonník**“) a § 44 a nasl. zákona č. 18/2018 Z.z. o ochrane osobných údajov a o zmene a doplnení niektorých zákonov a čl. 37 a nasl. (ďalej len „**Zákon o ochrane osobných údajov**“) a Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“)

medzi zmluvnými stranami:

**Čl. I.**

**Zmluvné strany**

1. **Prevádzkovateľ**

|  |  |
| --- | --- |
| Obchodné meno:  | **Odvoz a likvidácia odpadu a.s. v skratke: OLO a.s.** |
| Sídlo: | Ivanská cesta 22, 821 04 Bratislava |
| IČO: | 00 681 300 |
| Zapísaná v:DIČ: | Obchodnom registri Okresného súdu Bratislava I,oddiel: Sa, vložka č. 482/B2020318256 |
| IČ DPH: | SK2020318256 |
| Bankové spojenie: Číslo účtu: IBAN:SWIFT:Zastúpená: | Československá obchodná banka, a. s.25332773/7500SK37 7500 0000 0000 2533 2773CEKOSKBXIng. Ing. Andrej Rutkovský, člen predstavenstvaIng. Pavel Rudy, člen predstavenstva |

 (ďalej len „**Prevádzkovateľ**“)

a

1. **Zodpovedná osoba**

|  |  |
| --- | --- |
| Obchodné meno:  | **[●]** |
| Sídlo: | [●] |
| IČO: | [●] |
| Zapísaná v:DIČ:IČ DPH: | [●][●][●] |
| Bankové spojenie:Číslo účtu:  | [●][●] |
| Zastúpená: | [●] |

(ďalej len „**Zodpovedná osoba**“)

(Prevádzkovateľ a Zodpovedná osoba ďalej len „**Zmluvné strany**“)

(ďalej len „**Zmluva**“)

**PREAMBULA**

Prevádzkovateľ je subjekt, ktorý spracúva osobné údaje dotknutých osôb a s poukazom na § 44 Zákona o ochrane osobných údajov je povinný určiť zodpovednú osobu.

Zodpovedná osoba je fyzická osoba alebo právnická osoba, ktorá disponuje odbornými znalosťami z oblasti práva a postupov v oblasti ochrany osobných údajov a je riadne spôsobilá plniť služby spojené s výkonom funkcie zodpovednej osoby v zmysle tejto Zmluvy, ktoré plní vždy prostredníctvom konkrétnej fyzickej osoby.

Táto zmluva sa uzatvára na základe výsledku verejného obstarávania zákazky *„Poskytovanie služieb zodpovednej osoby a poradenstvo v oblasti ochrany osobných údajov podľa všeobecného nariadenia o ochrane údajov (GDPR) a zákona o ochrane osobných údajov“*.

**Čl. II**

**Predmet Zmluvy**

1. Zodpovedná osoba sa zaväzuje počas trvania tejto Zmluvy (i) plniť pre Prevádzkovateľa úlohy zodpovednej osoby v rozsahu podľa Prílohy č. 1 Technická špecifikácia (ďalej len „**Príloha č. 1**“) (ďalej len „**úlohy DPO**“ alebo „**Služby**“). Zodpovedná osoba je povinná pri plnení úloh DPO postupovať v súlade a lehotách stanovených v Prílohe č. 1 k tejto Zmluve.
2. Zodpovedná osoba sa zaväzuje počas trvania tejto Zmluvy poskytovať pre Prevádzkovateľa riadne a včas Služby v súlade s podmienkami tejto Zmluvy a Prevádzkovateľ sa zaväzuje zaplatiť Zodpovednej osobe za poskytovanie Služieb odmenu v súlade s čl. III tejto Zmluvy.
3. Zodpovedná osoba berie na vedomie, že táto Zmluva je rámcovou dohodou a v prípade nesplnenia predpokladaného počtu hodín v zmysle bodu 1.3 Prílohy č. 1 tejto Zmluvy nezakladá právo Zodpovednej osoby na náhradu škody voči Prevádzkovateľovi z titulu ušlého zisku.
4. Neoddeliteľnou súčasťou tejto Zmluvy sú Všeobecné obchodné podmienky Prevádzkovateľa (ďalej len „**VOP**“). Zodpovedná osoba vyhlasuje a podpísaním tejto Zmluvy potvrdzuje, že sa oboznámila so VOP Prevádzkovateľa zverejnenými na internetovej stránke Prevádzkovateľa ([www.olo.sk](http://www.olo.sk)) a súhlasí s podmienkami uvedenými vo VOP a zaväzuje ich dodržiavať v celom rozsahu. V prípade rozporu medzi touto Zmluvou a VOP, majú ustanovenia tejto Zmluvy prednosť pred ustanoveniami VOP.
5. Účelom tejto Zmluvy je stanoviť práva a povinnosti Zmluvných strán a štandardné podmienky obchodného vzťahu medzi Zmluvnými stranami pri výkone tejto Zmluvy. Vzhľadom na charakter tejto Zmluvy, Zmluvné strany sa dohodli, že pri plnení úloh DPO podľa čl. II tejto Zmluvy sa (i) len primerane použijú Osobitné ustanovenia o poskytovaní služieb v zmysle čl. X VOP a (ii) a vylučujú sa Osobitné ustanovenia o objednávkach v zmysle bodu 11.1 VOP.

**Čl. III**

**Cena**

1. Cena za plnenie úloh DPO zo strany Zodpovednej osoby podľa tejto Zmluvy určená dohodou v súlade so zákonom č. 18/1996 Z. z. o cenách v znení neskorších predpisov je uvedená v Prílohe č. 2 tejto Zmluvy (ďalej len „**Cena**“).
2. Zmluva je rámcovou dohodou a Prevádzkovateľ uhradí Zodpovednej osobe odmenu za plnenie úloh DPO podľa skutočne poskytnutých Služieb.
3. Zodpovedná osoba je povinná do desiatich (10) dní od uplynutia kalendárneho mesiaca, v ktorom boli Služby poskytnuté, vystaviť Zodpovednej osobe výkaz skutočne vykonaných prác v rozsahu:
4. predmet (popis) skutočne vykonaných prác;
5. deň, v ktorom boli Služby vykonané Zodpovednou osobou vrátane dĺžky trvania;
6. meno fyzickej osoby, ktorá dané Služby vykonala

(ďalej len „**Výkaz práce**“).

1. Zmluvné strany sa dohodli, že Zodpovedná osoba je povinná zaslať Výkaz práce kontaktnej osobe Prevádzkovateľa v zmysle bodu 5.1 tejto Zmluvy a Prevádzkovateľ je oprávnený schváliť Výkaz práce formou emailovej komunikácie. Prevádzkovateľ je povinný zaslať Zodpovednej osobe oznámenie o schválení alebo odmietnutí Výkazu práce do piatich (5) dní odo dňa jeho doručenia zo strany Zodpovednej osoby. V prípade, že sa Prevádzkovateľ v danej lehote Zodpovednej osobe k zaslanému Výkazu práce nevyjadrí, má sa za to, že Prevádzkovateľ Výkaz práce schválil a Zodpovedná osoba je oprávnená na základe Výkazu práce vystaviť faktúru.
2. Pre vylúčenie akýchkoľvek pochybností, Zmluvné strany sa dohodli, že predmetom fakturácie sú len skutočne vykonané Služby Zodpovednej osoby, a to na základe mesačného Výkazu prác Zodpovednej osoby odsúhlaseného Prevádzkovateľom. Prevádzkovateľom odsúhlasený Výkaz práce je neoddeliteľnou súčasťou faktúry.

**Čl. IV**

**Podmienky plnenia DPO**

1. Zodpovedná osoba sa zaväzuje Prevádzkovateľovi poskytovať Služby podľa čl. II tejto Zmluvy pre Prevádzkovateľa a zamestnancom Prevádzkovateľa v lehotách uvedených v bode 1.2 Prílohy č. 1 k tejto Zmluve. Ak nie je v tejto Zmluve uvedená lehota, zaväzuje sa Zodpovedná osoba poskytovať Služby bezodkladne.
2. Pre účely plnenia úloh DPO Zodpovedná osoba je povinná určiť odborne a osobnostne spôsobilú fyzickú osobu, ktorá s týmto určením a zverejneným svojich údajov vopred súhlasila (ďalej len „**Poverená zodpovedná osoba**“). Zodpovedná osoba sa zaväzuje, že zabezpečí vypracovanie potrebných dokumentov s Poverenou zodpovednou osobou tak, aby nebolo ohrozené riadne a včasné plnenie povinností Prevádzkovateľa v oblasti ochrany osobných údajov prostredníctvom ním Poverenej zodpovednej osoby. Poverená zodpovedná osoba zodpovedá za riadne a včasné plnenie činností a úloh Zodpovednej osoby v zmysle tejto Zmluvy.
3. V prípade zmeny Poverenej zodpovednej osoby, každá takáto osoba je povinná spĺňať minimálne požiadavky určené pre Poverenú zodpovednú osobu vo verejnom obstarávaní, ktorého výsledkom bolo uzatvorenie tejto Zmluvy, inak nie je Prevádzkovateľ povinný so zmenou súhlasiť. O súhlas so zmenou Poverenej zodpovednej osoby je Zodpovedná osoba povinná požiadať minimálne päť (5) dní vopred.
4. Zodpovedná osoba sa zaväzuje poskytovať Služby aj na základe písomnej požiadavky zaslanej elektronicky kontaktnou osobou Prevádzkovateľa podľa bodu 5.1 tejto Zmluvy v lehote určenej v tejto požiadavke. Služby podľa tejto Zmluvy Zodpovedná osoba uskutočňuje, vedie a vykonáva v štátnom jazyku Slovenskej republiky.
5. V prípade prekročenia hodín v jednom kalendárnom mesiaci sa zaväzuje Zodpovedná osoba kontaktovať kontaktnú osobu Prevádzkovateľa podľa bodu 5.1 tejto Zmluvy, ktorá určí ďalšie pokyny pri výkone Služieb Prevádzkovateľa.
6. Zodpovedná osoba je povinná:
7. zachovávať mlčanlivosť a dôvernosť všetkých informácií s ktorými sa oboznámila v súvislosti s výkonom svojich úloh DPO, v súlade s právom Európskej únie a Slovenskej republiky a s touto Zmluvou a súčasne zabezpečiť, aby túto mlčanlivosť a dôvernosť informácií zachovávala aj Poverená zodpovedná osoba;
8. pri svojich úloh náležite zohľadňovať riziko spojené so spracovateľskými operáciami a v tejto súvislosti zobrať na vedomie najmä povahu, rozsah, kontext a účely spracúvania;
9. pred začatím spracúvania osobných údajov posúdiť, či ich spracúvaním nevzniká nebezpečenstvo narušenia práv a slobôd dotknutých osôb (napr. preverí zákonnosť a primeranosť právneho základu, primeranosť prijatých bezpečnostných opatrení v kontexte typu, spôsobu a prostriedkov spracúvania, súlad účelu spracúvania s príslušnou legislatívou a pod.);
10. spolupracovať s Úradom na ochranu osobných údajov Slovenskej republiky (ďalej len ako „**Úrad**“) ako príslušným dozorným orgánom a zúčastňovať sa na kontrolách vykonávaných Úradom;
11. v mene Prevádzkovateľa oznámiť Úradu kontaktné údaje fyzickej osoby prostredníctvom ktorej plní úlohy DPO, a to v deň účinnosti tejto Zmluvy.
12. Zodpovedná osoba je povinná vymeniť Poverenú zodpovednú osobu, ak táto Poverená zodpovedná osoba prestala spĺňať predpoklady na výkon funkcie zodpovednej osoby stanovené GDPR a/alebo Zákonom o ochrane osobných údajov a/alebo touto Zmluvou, ako aj na základe odôvodnenej žiadosti Prevádzkovateľa, najmä ak Poverená zodpovedná osoba neplní úlohy DPO riadne a včas. Zodpovedná osoba je oprávnená vymeniť Poverenú zodpovednú osobu, aj v ďalších odôvodnených prípadoch (napr. ukončenie pracovného pomeru medzi Zodpovednou osobou ako zamestnávateľom a Poverenou zodpovednou osobou), taká výmena však musí byť vždy vykonaná s odbornou starostlivosťou a v záujme Prevádzkovateľa a musí byť v dostatočnom časovom predstihu (minimálne päť (5) dní) oznámená Prevádzkovateľovi. V prípade akejkoľvek výmeny Poverenej zodpovednej osoby, Zodpovedná osoba sa zaväzuje dodržiavať bod 4.3 tejto Zmluvy. Zodpovedná osoba je povinná v deň účinnosti výmeny Poverenej zodpovednej osoby nahlásiť túto výmenu v mene Prevádzkovateľa Úradu a oznámiť Úradu kontaktné údaje novej Poverenej zodpovednej osoby.
13. Prevádzkovateľ sa zaväzuje poskytnúť Zodpovednej osobe primeranú súčinnosť pri výmene Poverenej zodpovednej osoby podľa predchádzajúceho bodu toho článku Zmluvy, prostredníctvom ktorej Zodpovedná osoba plní úlohy DPO v zmysle tejto Zmluvy.
14. Prevádzkovateľ sa zaväzuje prijať oprávnené návrhy, upozornenia na nedostatky alebo vyslovené požiadavky od Zodpovednej osoby v súvislosti s plnením tejto Zmluvy. Prevádzkovateľ sa zaväzuje zdržať sa takého konania, ktorého účelom a/alebo dôsledkom by bol vznik škody alebo inej ujmy Zodpovednej osobe len z dôvodu riadneho plnenia jej úloh a povinností vyplývajúcich z platných právnych predpisov Slovenskej republiky a/alebo z tejto Zmluvy.
15. Prevádzkovateľ sa zaväzuje poskytovať Zodpovednej osobe súčinnosť potrebnú pre riadne plnenie povinností a poskytovanie Služieb v zmysle tejto Zmluvy. Prevádzkovateľ sa zaväzuje bezodkladne informovať Zodpovednú osobu o všetkých prijatých rozhodnutiach, ktoré majú vplyv na ochranu osobných údajov.

**Čl. V**

**Komunikácia a doručovanie**

1. Zmluvné strany sa dohodli, že kontaktnými osobami pri plnení tejto Zmluvy sú:
* Kontaktnou osobou za Prevádzkovateľa je [●], tel.: [●], e-mail: [●].
* Kontaktnou osobou za Zodpovednú osobu je [●], tel.: [●], e-mail: [●].

**Čl. VI**

**Trvanie zmluvného vzťahu**

1. Zmluva sa uzatvára na dobu určitú, a to na dva (2) roky odo dňa účinnosti tejto Zmluvy, alebo do vyčerpania celého objemu finančných prostriedkov predstavujúcich odmenu Zodpovednej osoby podľa bodu 3.1 tejto Zmluvy, podľa toho, ktorá skutočnosť nastane skôr.
2. Odstúpením od tejto Zmluvy zo strany Prevádzkovateľa nie je dotknuté jeho právo na uplatnenie si svojich nárokov vyplývajúcich z porušenia Zmluvy a/alebo VOP, vrátane jeho oprávnenia na náhradu prípadnej škody.
3. Zánik Zmluvy podľa tohto článku sa nedotýka nároku na náhradu škody vzniknutej porušením tejto Zmluvy a/alebo VOP, zmluvných ustanovení týkajúcich sa voľby práva, riešenia sporov medzi zmluvnými stranami, zmluvnej pokuty, zodpovednosti za vady a ostatných ustanovení, ktoré podľa tejto Zmluvy a/alebo VOP, alebo vzhľadom na svoju povahu majú trvať aj po ukončení tejto Zmluvy.

**Čl. VII.**

**Zodpovednosť Zodpovednej osoby**

1. Pre účely zabezpečovania zákonnosti ochrany osobných údajov Prevádzkovateľa pri plnení úloh DPO je Zodpovedná osoba poistená a toto poistenie je a bude platné po celú dobu trvania tejto Zmluvy s dojednaným poistným plnením (podľa stavu platného ku dňu uzatvorenia tejto Zmluvy) až do sumy vo výške [●] EUR *(slovom: [●] eur)*.
2. Pokiaľ počas trvania tejto Zmluvy bude u Prevádzkovateľa vykonaná kontrola, po ukončení ktorej bude Prevádzkovateľovi právoplatne napriek konaniu v súčinnosti so Zodpovednou osobou udelená pokuta podľa § 104 a nasl. Zákona o ochrane osobných údajov, zaväzuje sa Zodpovedná osoba nahradiť Prevádzkovateľovi vzniknutú škodu predstavujúcu sumu, ktorú v dôsledku právoplatne udelenej sankcie zo strany kontrolného orgánu (Úradu) zaplatil.
3. Zodpovedná osoba nezodpovedá za žiadnu škodu, ktorá vznikla Prevádzkovateľovi na úseku ochrany osobných údajov prostredníctvom ním určenej zodpovednej osoby ak: (i) Prevádzkovateľ porušil vo vzťahu k Zodpovednej osobe povinnosť riadnej a včasnej súčinnosti, (ii) Prevádzkovateľ napriek písomnému oznámeniu Zodpovednej osoby neprijal ňou určené opatrenia na úseku ochrany osobných údajov, resp. neodstránil ním zistené nedostatky, (iii) nezaslal Úradu námietky, vyjadrenia či akékoľvek stanovisko, ktoré v jeho mene riadne a včas písomne pripravila Zodpovedná osoba s cieľom preukázať dodržiavanie zákona u Prevádzkovateľa a/alebo s cieľom zrušiť rozhodnutie o pokute, a/alebo s cieľom napadnúť oprávnenosť či výšku udelenej pokuty zo strany Úradu.

**Čl. VIII**

**Ochrana osobných údajov**

* 1. Prevádzkovateľ ako prevádzkovateľ osobných údajov týmto informuje Zodpovednú osobu, že jej osobné údaje, resp. osobné údaje jej štatutárneho orgánu a jeho kontaktných osôb podľa tejto Zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto Zmluvy. Osobné údaje Prevádzkovateľ spracúva na základe oprávneného záujmu podľa čl. 6 ods. 1 písm. f) GDPR a § 13 ods. 1 písm. f) Zákona o ochrane osobných údajov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak, alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Prevádzkovateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Prevádzkovateľa právo:
	2. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
	3. namietať spracúvanie svojich osobných údajov;
	4. na prenosnosť osobných údajov;
	5. podať návrh na začatie konania na Úrade. Ďalšie informácie o spracúvaní osobných údajov je možné nájsť aj na webovej stránke Prevádzkovateľa (ďalej len „**Informácie o ochrane osobných údajov**“).
	6. Zodpovedná osoba podpisom Zmluvy potvrdzuje:
1. správnosť a pravdivosť osobných údajov, ktoré sa ho týkajú a sú uvedené v tejto Zmluve,
2. že mu boli poskytnuté Informácie o ochrane osobných údajov,
3. že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol Prevádzkovateľovi v súvislosti s uzatvorením tejto Zmluvy (napr. kontaktné osoby, zamestnanci, zástupcovia, subdodávatelia).

**Čl. IX**

**Spoločné a záverečné ustanovenia**

* 1. Nadpisy v Zmluve slúžia len k jej  prehľadnosti a neberú sa do úvahy pri výklade Zmluvy, rovnako sa nepovažujú ani za definície alebo za vysvetlivky jednotlivých zmluvných ustanovení.
	2. Zmluva sa uzatvára v troch (3) rovnopisoch, z ktorých Prevádzkovateľ obdrží dva (2) rovnopisy a Zodpovedná osoba jeden (1) rovnopis.
	3. Neoddeliteľnú súčasť tejto Zmluvy tvoria:

Príloha č. 1 – Technická špecifikácia

Príloha č. 2 - Cena

* 1. Zmluvné strany vyhlasujú, že si túto Zmluvu a VOP prečítali, súhlasia s obsahom tejto Zmluvy a VOP, že táto Zmluva a vyjadruje ich skutočnú, vážnu a slobodnú vôľu a nie je uzatváraná v tiesni a za nevýhodných podmienok. Na znak toho Zmluvné stany túto Zmluvu vlastnoručne podpisujú.

V Bratislave dňa ............................. V Bratislave dňa .................................

**Za Prevádzkovateľa: Za Zodpovednú osobu:**

........................................................... ...........................................................

Ing. Andrej Rutkovský

člen predstavenstva

............................................................

Ing. Pavel Rudy

člen predstavenstva